સતત સર્વગ્રાહી સર્વાંગી વિકાસ જ્યાં મળે તે છે શાળા. આવા ઉમદા હેતુને ધ્યાનમાં રાખીને જુન ૧૯૮૭થી આ શાળા શરુ કરવામાં આવી. શાળાની આસપાસ સ્લમ એરિયા હોવાથી બાળકોના વિકાસનું સ્તર પણ થોડું નીચું હતું. પણ આ સ્તરને વિકાસના ઉચ્ચતમ સ્તર સુધી પહોંચાડવા માટેની કઠિન મહેનત શાળાના આચાર્યશ્રી નીતાબેને કરી. ધીમે-ધીમે બાળકોને જ રસ પડે તેવી વિવિધ રસમય, જ્ઞાનમય અને અર્થસભર પ્રવૃત્તિઓ દ્વારા બા. વિ. થી ધો. ૧૨ (સામાન્ય પ્રવાહ) નું સુંદર માળખું એવી રીતે ગોઠવ્યુ છે કે બાળકનો સંપૂર્ણ અને સર્વાંગી વિકાસ થઈ શકે.